**Ministru kabineta noteikumu projekta “Grozījumi Ministru kabineta 2017. gada 17. janvāra noteikumos Nr. 30 “Jaunuzņēmumu darbības vērtēšanas komisijas nolikums”” un Ministru kabineta noteikumu projekta**

**“Grozījumi Ministru kabineta 2017.gada 7.februāra noteikumos Nr.74 „Jaunuzņēmumu atbalsta programmu pieteikšanas un administrēšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2017. gada 17. janvāra noteikumos Nr. 30 “Jaunuzņēmumu darbības vērtēšanas komisijas nolikums”” un Ministru kabineta noteikumu projekta“Grozījumi Ministru kabineta 2017.gada 7.februāra noteikumos Nr.74 „Jaunuzņēmumu atbalsta programmu pieteikšanas un administrēšanas kārtība”” izstrādāts, lai paredzētu kārtību, kādā Jaunuzņēmumu darbības vērtēšanas komisija pieprasa no jaunuzņēmumus pārstāvošas organizācijas atzinumu par jaunuzņēmuma atbilstību jaunuzņēmuma būtībai un kādā izvērtē minēto informāciju.Projekti stājas spēkā nākamajā dienā pēc tā izsludināšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2017. gada 17. janvāra noteikumos Nr. 30 “Jaunuzņēmumu darbības vērtēšanas komisijas nolikums”” (turpmāk – Grozījumi MK noteikumos Nr.30) un Ministru kabineta noteikumu projekta “Grozījumi Ministru kabineta 2017.gada 7.februāra noteikumos Nr.74 „Jaunuzņēmumu atbalsta programmu pieteikšanas un administrēšanas kārtība”” (turpmāk – Grozījumi MK noteikumos Nr.30) izstrādāts, pamatojoties uz Jaunuzņēmumu darbības atbalsta likuma (turpmāk – Likums) 4.panta trešo daļu, kas stājās spēkā 2020. gada 16. septembrī un paredz, ka Jaunuzņēmumu darbības vērtēšanas komisija (turpmāk – Komisija) var pieprasīt no jaunuzņēmumus pārstāvošas organizācijas (turpmāk – Organizācija) atzinumu par jaunuzņēmuma atbilstību Likuma 1. panta 5. punkta prasībām un, ka Ministru kabinets nosaka kārtību, kādā Komisija pieprasa un izvērtē minēto informāciju. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Ekonomikas ministrijas veiktajam pētījumam 2019.gadā “Latvijas jaunuzņēmumu ekosistēmas novērtēšana, pašreizējā stāvokļa identificēšana un uz tās balstītu priekšlikumu izstrāde”[[1]](#footnote-2)(turpmāk – pētījums) aptuveni ceturtā daļa no jaunuzņēmumu īpašniekiem pie Likuma redakcijas, kas bija spēkā pētījuma veikšanas laikā, nebija piesaistījuši ārējo finansējumu un saskaņā ar toreiz izdarīto aptauju tika konstatēts, ka 10% jaunuzņēmumu īpašnieku tuvākā nākotnē to netaisās arī darīt. Ievērojot minēto, Likumā tika iestrādāts risinājums, kas stājās spēkā 2020. gada 16. septembrī un kas paredz iespēju šādiem jaunuzņēmumiem, kas atbilst Likumā noteiktajai jaunuzņēmuma definīcijai “kapitālsabiedrība ar strauju izaugsmes potenciālu, kas nodarbojas ar inovatīvu un mērogojamu produktu vai pakalpojumu attīstību”, kā arī atbilst pārējiem Likumā noteiktajiem kvalifikācijas kritērijiem, pieteikties atbalsta programmām.Lai pārliecinātos par minēto uzņēmumu atbilstību jaunuzņēmuma būtībai, Likuma 4. panta trešajā daļā tika iestrādātas tiesības Komisijai pieprasīt ekspertu atzinumu Organizācijai, kas specializējas šādu uzņēmumu finansēšanā, konsultēšanā un atbalstīšanā, par to, vai minētais uzņēmums atbilst jaunuzņēmuma definējumam. Ņemot vērā Likuma 1. panta 4. un 5. punkta saistību (neizanalizējot inovatīvā produkta atbilstību Likuma 1.panta 4. punktā noteiktajam, nav iespējams izvērtēt jaunuzņēmuma atbilstību Likuma 1. panta 5. punktā noteiktajam), atzinums no Organizācijas saturēs izvērtējumu gan par jaunuzņēmumu, gan par inovatīvo produktu un no atzinuma Komisija būs spējīga pārliecināties par biznesa idejas attīstību.Ievērojot minēto, Grozījumi MK noteikumos Nr.74 paredz precizēt Ministru kabineta 2017.gada 7.februāra noteikumus Nr.74 „Jaunuzņēmumu atbalsta programmu pieteikšanas un administrēšanas kārtība” (turpmāk – MK noteikumi Nr.74), nosakot papildus noteikumu izdošanas pamatu (Likuma 4. panta trešā daļa) un nosakot kārtību, kādā Komisija pieprasa no Organizācijas atzinumu un izvērtē minēto informāciju. Ņemot vērā to, ka minētā kārtība ietekmē Komisijas darbu, saistīti grozījumi izdarīti Ministru kabineta 2017.gada 17. janvāra noteikumos Nr. 30 “Jaunuzņēmumu darbības vērtēšanas komisijas nolikums” (turpmāk – MK noteikumi Nr.30)No Grozījumiem MK noteikumos Nr.74 un Grozījumiem MK noteikumos Nr. 30 izriet, ka Komisija atzinumu no Organizācijas pieprasīs pēc Komisijas lēmuma pieņemšanas un atzinums tiks izvērtēts kopā ar atbalsta programmu administrējošās iestādes atzinumu, izskatot konkrēta jaunuzņēmuma atbilstību dalībai Likumā noteiktajās atbalsta programmās un atbalsta piešķiršanu.Ņemot vērā to, ka MK noteikumi Nr.74 paredz jaunuzņēmumam iespēju atzinumu no Organizācijas iesniegt Komisijai pašam kopā ar iesniegumu, Grozījumi MK noteikumos Nr.30 paredz, ka Komisija izskata arī šādu no jaunuzņēmuma saņemtu Organizācijas atzinumu. Ņemot vērā to, ka MK noteikumi Nr.74 jau paredz pienākumu jaunuzņēmumam Likumā paredzētajos gadījumos iesniegt Organizācijas atzinumu kopā ar pieteikumu, gan tiesības administrējošai iestādei pieprasīt atzinumu no Organizācijas, paredzams, ka Komisijai reti būs nepieciešamība izmantot savas Likumā noteiktās pieprasīšanas tiesības, ievērojot apstākli, ka visdrīzāk Komisijā nepieciešamo atzinumu iesniegs administrējošā iestāde atbilstoši MK noteikumos Nr.74 jau noteiktajai kārtībai. Organizācijas atzinumam būs tikai konsultatīvs raksturs Komisijai (pēc līdzības eksperta slēdzienam atbilstoši Administratīvā procesa likuma 59. panta otrajai daļai) un Komisija savā lēmumā varēs vai nu uz to balstīties vai atspēkot Organizācijas izdarītos secinājumus, ja tiem nepiekritīs. Jo izvērstāks un precīzāks būs Organizācijas atzinums, jo vieglāk vajadzētu būt Komisijai pārliecināties par atbilstību kritērijiem. Atzinumu nesaņemšanas vai nepilnīgu atzinumu gadījumā Komisija pieņems attiecīgo lēmumu patstāvīgi. Grozījumi MK noteikumos Nr.30 paredz arī tiesības Komisijai uzaicināt Organizācijas pārstāvi piedalīties sēdē kā ekspertam, lai paskaidrotu Organizācijas atzinumā izklāstītos argumentus, vai arī atbildētu uz Komisijas jautājumiem, kas ir svarīgi, lai Komisija pieņemtu kvalitatīvu lēmumu.Ņemot vērā to, ka Likuma deleģējuma tvērums neparedz tiesības Ministru kabinetam atrunāt kārtību, kādā Organizācijas sniedz atzinumus, Grozījumi MK noteikumos Nr.30 un Grozījumi MK noteikumos Nr.74 neparedz nosacījumus, kurus jāievēro Organizācijām, sniedzot atzinumus. Ievērojot minēto, Komisija, lemjot par nepieciešamību pieprasīt Organizācijas atzinumu, noteiks konkrētajam gadījumam atbilstošāko atzinuma sniegšanas termiņu. Atbilstoši Latvijas Jaunuzņēmumu asociācijas, kas ir viena no potenciālajām Organizācijām, kurai Komisija pieprasīs atzinumu, informācijai tā plāno noteikt un publicēt izvērtēšanas kritērijus, atbilstoši kuriem Latvijas Jaunuzņēmumu asociācija izvērtēs jaunuzņēmumu atbilstību un kurus izmantotos, atspēkojot pretenzijas par negatīviem atzinumiem. Lai sniegtu kvalificētu atzinumu, Latvijas Jaunuzņēmumu asociācija ir gatava veltīt atbilstošus resursus šo atzinumu sniegšanā, jo uzskata, ka tas ir būtiski, lai Likums efektīvi funkcionētu. Ņemot vērā to, ka informācijas iegūšana/apmaiņa par jaunuzņēmumu tiek iniciēta pēc jaunuzņēmuma pieteikuma par valsts atbalsta saņemšanu, komercnoslēpuma saglabāšana ir iespējama tik tālu, cik tas nav pretrunā ar komercdarbības atbalstu piešķiršanu un uzraudzību regulējošo normatīvo aktu noteikumiem. Vienlaikus norādāms, ka Komisijas sēdes ir slēgtas un Organizācijas pienākumi attiecībā pret tās biedriem ir noteikti statūtos un/vai sadarbības līgumos utml.Papildus minētajam Grozījumi MK noteikumos Nr.74 satur tehniska rakstura grozījumus:- lai nodrošinātu skaidrību, ka MK noteikumu Nr.74 1.pielikuma 1.10.apakšpunktā minētā informācija ir obligāti norādāma tikai tajos gadījumos, kad jaunuzņēmums nav saņēmis agrīnās stadijas riska kapitāla ieguldījumu (šāda ieguldījuma saņemšanas gadījumā faktu, ka jaunuzņēmums nodarbojas ar inovatīva produkta izstrādi, ražošanu vai attīstību apliecina riska kapitāla investors), Grozījumi MK noteikumos Nr.74 paredz papildināt attiecīgo apakšpunktu ar paskaidrojošu piezīmi;- lai samazinātu administratīvo slogu, jaunuzņēmumam sniedzot Komisijai tādus dokumentus, kurus līdz ar Likuma grozījumiem, kas stājās spēkā 2020. gada 16. septembrī, vairs neizmanto, jo ar Likumu ir izslēgta nepieciešamība jaunuzņēmumus vērtēt pēc to ieņēmumiem no saimnieciskās darbības, Grozījumi MK noteikumos Nr.74 paredz svītrot nepieciešamību iesniegt starpperiodu pārskatu;- lai nodrošinātu Ministru kabineta 2020. gada 14. jūlija noteikumu “Kārtība, kādā iestādes ievieto informāciju internetā” Nr. 445 43.3. apakšpunkta izpildi, Latvijas Investīciju un attīstības aģentūra turpmāk dokumentos un saziņā kā iestādes centrālo elektroniskā pasta adresi jāizmanto pasts@liaa.gov.lv, aizstājot ar to līdzšinējo e-pasta adresi liaa@liaa.gov.lv. Lai novērstu turpmāku MK noteikumu Nr.74 tehnisku grozīšanu elektroniskā pasta adrešu izmaiņu dēļ, Grozījumi MK noteikumos Nr.74 konkrētas elektroniskā pasta adreses vietā paredz noteikt, ka informācija ir sūtāma uz atbalsta programmas administrējošās iestādes, kas atbilstoši Jaunuzņēmumu darbības atbalsta likuma 13.panta pirmajai daļai ir Latvijas Investīciju un attīstības aģentūra, oficiālo elektronisko adresi.Ņemot vērā to, ka Grozījumu MK noteikumos Nr.30 un Grozījumu MK noteikumos Nr.74 būtība saistīta tikai ar Likuma 4.panta trešajā daļā Komisijai noteikto tiesību (pieprasīt Organizācijām atzinumu par jaunuzņēmuma atbilstību Likuma 1. panta 5. punkta prasībām) īstenošanas kārtības noteikšanu un tehnisku rakstura grozījumiem, kas nemaina iesniegumu izskatīšanas/atbalstu piešķiršanas/uzraudzības kārtību/procedūras, Grozījumi MK noteikumos Nr.30 un Grozījumi MK noteikumos Nr.74 pēc būtības neietekmē jau izvērtētos un vērtēšanā esošos pieteikumus jaunuzņēmumu atbalsta programmās, t.sk. nerada ietekmi uz darbības programmu “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2. pasākumu “Atbalsts tehnoloģiju pārneses sistēmas pilnveidošanai”. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Latvijas Investīciju un attīstības aģentūra |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Grozījumos MK noteikumos Nr.30 un Grozījumos MK noteikumos Nr.74 paredzētais regulējums ietekmēs Komisijas sastāvā deleģētos pārstāvjus un sekretariātu (pārstāvji no Latvijas Investīciju un attīstības aģentūras, Ekonomikas ministrijas, Valsts ieņēmumu dienesta), kā arī skars Organizāciju (piemēram, Latvijas jaunuzņēmumu asociācijas pārstāvjus) un jaunuzņēmumus (saskaņā ar Ekonomikas ministrijas veiktā pētījuma rezultātiem Latvijā uz 2018. gada beigām darbojas aptuveni 350 jaunuzņēmumi).  |
| 2. | Tiesiskā regulējuma ietekme uz tautsaimniecību un administratīvo slogu | Grozījumi MK noteikumos Nr.30 un Grozījumi MK noteikumos Nr.74 neparedz ietekmi uz administratīvo slogu, jo regulējums pēc būtības paredz Komisijas sastāvā deleģēto pārstāvju un sekretariāta pienākumu, izskatot konkrēta jaunuzņēmuma iesniegumu un ar šo lietu saistītos dokumentus, papildus izskatīt Organizācijas atzinumu par jaunuzņēmumu, vai pieprasot papildu informāciju no jaunuzņēmuma un citām institūcijām, papildus pieprasīt atzinumu no Organizācijas. Grozījumi MK noteikumos Nr.30 un Grozījumi MK noteikumos Nr.74 paredz pozitīvu ietekmi uz tautsaimniecību, jo veicinās Likuma prasībām atbilstošu jaunuzņēmumu veidošanos. Grozījumos MK noteikumos Nr.30 un Grozījumos MK noteikumos Nr.74 ietvertā tiesiskā regulējuma īstenošana tiks nodrošināta esošo resursu ietvaros un neprasa papildus resursus. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Apvienotā anotācija sagatavota Ministru kabineta noteikumu projektam “Grozījumi Ministru kabineta 2017. gada 17. janvāra noteikumos Nr. 30 “Jaunuzņēmumu darbības vērtēšanas komisijas nolikums”” un Ministru kabineta noteikumu projektam“Grozījumi Ministru kabineta 2017.gada 7.februāra noteikumos Nr.74 „Jaunuzņēmumu atbalsta programmu pieteikšanas un administrēšanas kārtība””. |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām sabiedrības līdzdalība tika nodrošināta, ievietojot Grozījumus MK noteikumos Nr.30 Ekonomikas ministrijas tīmekļa vietnē sabiedriskajai apspriešanai. |
| 2. | Sabiedrības līdzdalība projekta izstrādē |

|  |
| --- |
| 2020. gada 23. oktobrī Grozījumi MK noteikumos Nr.30 un tā anotācija ievietota Ekonomikas ministrijas tīmekļa vietnē: <https://em.gov.lv/lv/Ministrija/sabiedribas_lidzdaliba/diskusiju_dokumenti/> un Valsts kancelejas tīmekļa vietnē: <https://www.mk.gov.lv/content/ministru-kabineta-diskusiju-dokumenti> , aicinot sabiedrību izteikt viedokli. Sabiedrībai bija iespēja līdz 2020. gada 5. novembrim sniegt rakstisku viedokli Ekonomikas ministrijai par izstrādāto noteikumu projektu.Vienlaikus Ekonomikas ministrija regulāri konsultējas ar Latvijas Jaunuzņēmumu asociāciju kā jaunuzņēmumus apvienojošu institūciju, ievērojot 2019. gada 3. oktobrī Ekonomikas ministrijas, Latvijas jaunuzņēmumu asociācijas, Latvijas Privātā un riska kapitāla asociācijas un Latvijas Biznesa Eņģeļu Tīkla savstarpēji parakstīto memorandu par sadarbības pastiprināšanu jaunuzņēmumu ekosistēmas attīstībā un sabiedrības izpratnes veicināšanu par jaunuzņēmumiem.Latvijas Jaunuzņēmumu asociācijas kā jaunuzņēmumus apvienojoša institūcija tika iesaistīta arī pirms noteikumu projekta izstrādes – Ekonomikas ministrija konsultējās ar Latvijas Jaunuzņēmumu asociāciju pie Likuma (Saeimā reģistrēts ar Nr: 573/Lp13) izskatīšanas Saeimā, kā arī pirms un pie Likuma izstrādes un izskatīšanas Ministru kabinetā un Saeimā. Minēto konsultāciju ietvaros tika panākta Ekonomikas ministrijas un Latvijas Jaunuzņēmumu asociācijas vienprātība, ka atzinuma pieprasīšana ir labāks jaunuzņēmumu kvalificēšanas variants nekā norma, kas paredz, ka jaunuzņēmumu īpašniekiem kvaliciēšanās atbalstam iespējama, piesaistot ārējo finansējumu (norma līdz ar grozījumiem Likumā zaudēja spēku). Lai gūtu Latvijas Jaunuzņēmumu asociācijas pozīciju par noteikumu projekta normām, Ekonomikas ministrija atbilstoši Valsts sekretāru 2020. gada 12. novembra sēdes protokola Nr. 45 7.§ 2. punktam lūdza Latvijas Jaunuzņēmumu asociācijas viedokli par noteikumu projektu.Papildus norādāms, ka Likums nenoteic konkrētu jaunuzņēmumus apvienojošu organizāciju, kas būs tiesīga sniegt atzinumu, tāpēc organizācijas atbilstība Likuma mērķim ir nosakāmas pēc būtības – biedrības un nodibinājumi, kuri sevī apvieno jaunuzņēmumus, pārstāv jaunuzņēmumu intereses un ekosistēmas attīstīšanu, darbojas ar jaunuzņēmumiem aktuāliem jautājumiem (kopienas pilnveide, investīciju piesaiste jaunuzņēmumiem, riska kapitāls, u.c.). 2019. gadā veiktā Pētījuma ietvaros tika apkopotas arī Latvijas jaunuzņēmumu ekosistēmas veidojošās organizācijas, tai skaitā asociācijas un komūnas, kuru galvenais mērķis ir veicināt jaunu uzņēmumu rašanos un to veiksmīgu attīstību, nodrošinot labvēlīgu vidi, kur pulcēties jaunuzņēmumiem, investoriem un citiem ekosistēmas dalībniekiem, un stiprinot gan vietējo, gan globālo sasaisti starp ekosistēmas pusēm. Vizualizācija par ekosistēmu veidojošajām organizācijām atrodama Pētījuma 3.1 sadaļā “Ekosistēmas organizācija un vietējā sasaiste”. Norādāms, ka no visa iepriekš minētā šobrīd ir identificēta tikai viena šādām pazīmēm atbilstoša organizācija – tā ir Latvijas Jaunuzņēmumu asociācija, ar kuru tai skaitā ir noslēgts sadarbības memorands, bet tas neizslēdz iespēju citas organizācijas identificēšanai.Grozījumi MK noteikumos Nr.74 netika izsludināti sabiedriskajai apspriešanai, ievērojot apstākli, ka nepieciešamība pēc šāda noteikumu projekta tika konstatēta Grozījumu MK noteikumos Nr.30 saskaņošanas procesa laikā, tie pēc būtības satur Grozījumos MK noteikumos Nr.30 ietverto ideju un tie nepieciešami, lai savstarpēji saskaņotu abus noteikumus, kā arī tie satur tehniskus grozījumus. |

 |
| 3. | Sabiedrības līdzdalības rezultāti | Viedokļi sabiedriskās apspriedes laikā par 2020. gada 23. oktobrī Ekonomikas ministrijas tīmekļa vietnē un Valsts kancelejas tīmekļa vietnē ievietotiem Grozījumiem MK noteikumos Nr.30 un anotāciju netika saņemti.Reaģējot uz Ekonomikas ministrijas lūgumu, pamatojoties uz Valsts sekretāru 2020. gada 12. novembra sēdes protokola Nr.45 7.§ 2. punktu, Latvijas Jaunuzņēmumu asociācija informēja, ka kopumā šo soli vērtē ļoti pozitīvi. Komisija, kas izvērtē, vai piešķirt jaunuzņēmumam atbalstu, būtiski atvieglos jaunuzņēmumu kvalificēšanās procesu. Tādējādi, likumam varēs kvalificēties gan pašfinansēti (bootstrapped), gan riska kapitālistu un eņģeļu finansēti uzņēmumi dažādās attīstības stadijās. Šis būs pozitīvs solis jaunuzņēmumu attīstības veicināšanā Latvijā. Vienlaikus minētā asociācija izteica vēlmi Komisijā iekļaut vismaz vienu no Latvijas Jaunuzņēmumu asociācijas pārstāvjiem. Tādā veidā nodrošinot, ka industrijas vadošā organizācija tiek iekļauta izvērtēšanā. Papildus Latvijas Jaunuzņēmumu asociācija vērsa uzmanību uz to, ka atzinuma sniegšana saistīsies ar potenciālu administratīvu slogu, jo kvalitatīva atzinuma sniegšanai Latvijas Jaunuzņēmumu asociācija uzskata par nepieciešamu:- administrēt šo atzinuma sniegšanas procesu, sniedzot pamatotus komentārus, vai attiecīgais uzņēmums kvalificējas vai nē. Tieši atteikums būs ļoti būtisks un niansēts, jo gadījumā, ja uzņēmējs nesapratīs vai nepiekritīs atteikuma iemeslam, var rasties liela rezonanse publiski. Tāpēc atzinumam ir jābūt formālam dokumentam, ar izvērtēšanas kritērijiem, kas pieejami publiski, un var tikt izmantoti atspēkojot dažādas pretenzijas;- lai sniegtu kvalificētu atzinumu, Latvijas Jaunuzņēmumu asociācija ir gatava veltīt atbilstošus resursus šo atzinumu sniegšanā, jo uzskata, ka tas ir būtiski, lai jaunuzņēmuma likums efektīvi funkcionētu. Taču, Latvijas Jaunuzņēmumu asociācija vēlas uzsvērt, ja gadījumā, papildus administratīvās izmaksas atzinumu sniegšanai kļūs nesamērīgas, tā lūgs rast iespēju segt šos izdevumus.Latvijas Jaunuzņēmumu asociācijas viedoklis nav ņemts vērā, jo Komisijas lemtspēja ir saistīta ar to, ka tās locekļiem jābūt valsts amatpersonām (vēlme kļūt par amatpersonām, kā arī šā statusa atbilstība Latvijas Jauuzņēmumu asociācijas pārstāvju īstenotajām aktivitātēm nav izvērtējama šā Noteikumu projekta kontekstā, jo šā Noteikumu projekta mērķis ir ieviest Likumā paredzēto mehānismu nevis radīt jaunus), kā arī Latvijas Jaunuzņēmumu asociācijas pārstāvja ierobežotajām iespējām saglabāt neitralitāti (balsojot) pret izskatāmo jautājumu situācijā, kad lēmums Komisijai būs jāpieņem, balstoties uz Latvijas Jaunuzņēmumu asociācijas atzinumu. Ekonomikas ministrija piekrīt, ka atzinuma sniegšana saistās ar administratīvo slogu, bet tas izriet ne no Noteikumu projekta, bet gan no Likuma, kas šādu pienākumu – sniegt atzinumu – ir uzlicis Latvijas Jaunuzņēmumu asociācijai. Attiecībā uz Latvijas Jaunuzņēmumu asociācijas viedoklī minēto par atzinumiem, Ekonomikas ministrijas ieskatā atzinumam būs konsultatīvs raksturs komisijai un komisija savā lēmumā varēs vai nu uz to balstīties vai atspēkot organizācijas izdarītos secinājumus, ja tiem nepiekritīs. Jo izvērstāks un precīzāks būs organizācijas atzinums, jo vieglāk vajadzētu būt komisijai pārliecināties par atbilstību kritērijiem. Latvijas Jaunuzņēmumu asociācijas vēlme noteikt publisku pieejamus kritērijus, saskaņā ar kuriem tiks vērtēti jaunuzņēmumi un gatavoti atzinumi Ekonomikas ministrijas ieskatā ir atbalstāmi, jo tas padarīs izvērtēšanas procesu caurspīdīgāku un katram būs iespēja iepazīties ar kritērijiem iepriekš un novērtēt savu atbilstību. Attiecībā uz finansējumu, Ekonomikas ministriju priecē Latvijas Jaunuzņēmumu asociācijas spēja nodrošināt Likumā paredzēto funkciju. Papildu finansējuma jautājumi ir risināmi atsevišķās diskusijās atbilstoši līdzšinējai sadarbības praksei starp Ekonomikas ministriju un Latvijas Jaunuzņēmumu asociāciju. |
| 4. | Cita informācija | Pēc noteikumu pieņemšanas tiks publicēti oficiālajā izdevumā “Latvijas Vēstnesis” un tīmekļa vietnē www.likumi.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Latvijas Investīciju un attīstības aģentūra, Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Komisijas sastāvā ietilpstošajām institūcijām paaugstināsies komisijas sastāvā deleģēto pārstāvju pienākumu un darba apjoms. Projektā ietvertā tiesiskā regulējuma īstenošana tiks nodrošināta Ekonomikas ministrijas resora esošo līdzekļu un cilvēkresursu ietvaros.  |
| 3. | Cita informācija | Nav |

**Ekonomikas ministrs J. Vitenbergs**

**Vīza:**

**Valsts sekretārs E. Valantis**

1. SIA “Gateway Baltic” pētījums “Latvijas jaunuzņēmumu ekosistēmas novērtēšana, pašreizējā stāvokļa identificēšana un uz tās balstītu priekšlikumu izstrāde”, kas sagatavots saskaņā ar iepirkuma “Latvijas jaunuzņēmumu ekosistēmas novērtēšana, pašreizējā stāvokļa identificēšana un uz tās balstītu priekšlikumu izstrāde”. Pieejams: <https://www.em.gov.lv/lv/media/2620/download> [↑](#footnote-ref-2)